เอพีที (เพลง)

"เอพีที." () เป็นเพลงของโรเซสมาชิกวงแบล็กพิงก์ กับบรูโน มาร์ส นักดนตรีชาวอเมริกัน เผยแพร่ผ่านเดอะแบล็กเลเบลและแอตแลนติกเรเคิดส์เมื่อวันที่ 18 ตุลาคม ค.ศ. 2024 ในฐานะซิงเกิลนำจากอัลบั้มเปิดตัวของโรเซชื่อ โรซี (2024) "เอพีที."ถือเป็นซิงเกิลเดี่ยวเพลงแรกของโรเซในรอบ 3 ปี และเป็นเพลงแรกที่เธอปล่อยออกมานับตั้งแต่ออกจากวายจีเอนเตอร์เทนเมนต์และอินเตอร์สโคปเรเคิดส์ในปี ค.ศ. 2023 เพลงนี้เขียนและแต่งโดยผู้ร่วมงานหลายคน รวมถึงโรเซและมาร์ส และมีองค์ประกอบจากเพลง"มิกกี" (1982) โดยโทนี เบซิล เป็นเพลงแนวป็อป, ป็อปร็อก, ป็อปพังก์ และนิวเวฟที่มีจังหวะเร็ว ซึ่งมีอิทธิพลจากอินดีร็อกและอิเล็กโทรป็อป เพลงนี้ได้รับแรงบันดาลใจจากเกมดื่มของเกาหลีใต้ โดยท่อนร้องของเพลงนี้สร้างขึ้นจากจังหวะร้องของเกมที่ว่า อาพาทือ (; )

นักวิจารณ์ยกย่อง "เอพีที" ว่าเป็นการดึงดูดใจคนทุกกลุ่มวัฒนธรรม และมีบทบาทในการส่งเสริมวัฒนธรรมเกาหลีไปทั่วโลก

 ภูมิหลังและการประกาศ 
เมื่อวันที่ 29 ธันวาคม ค.ศ. 2023 โรเซประกาศแยกทางจากวายจีเอ็นเตอร์เทนเมนต์เพื่อเข้ากับเดอะแบล็กเลเบิล บริษัทในเครือ สำหรับผลงานเดี่ยว แต่ยังคงอยู่ในวายจีสำหรับการเป็นสมาชิกแบล็กพิงก์ ก่อนออกจากบริษัท โรเซเผยแพร่อัลบั้มซิงเกิลเปิดตัว อาร์ ในเดือนมีนาคม ค.ศ. 2021 ที่มีเพลงอย่าง"ออนเดอะกราวนด์"และ"กอน" การเปิดตัวเหล่านี้ประสบความสำเร็จทางการค้า

ในเดือนสิงหาคม ค.ศ. 2024 มีผู้พบเห็นโรเซเข้าคอนเสิร์ตของบรูโน มาร์สที่ลอสแอนเจลิส ภายหลังได้แชร์ภาพของเธอที่สวมเสื้อที่มีรูปมาร์สอยู่ ในเดือนกันยายน โรเซประกาศผ่านสื่อสังคมของเธอว่าตัวเธอได้เซ็นสัญญาเดี่ยวระดับโลกฉบับใหม่กับ Atlantic Records ในวันที่ 16 ตุลาคม โรเซโพสต์ภาพโพลารอยด์ของเธอที่นั่งอยู่ข้าง ๆ มาร์ส และเผยว่าเธอสอนเกมดื่มแบบเกาหลีให้เขา มาร์สก็แชร์สตอรีอินสตาแกรมของโรเซที่พยายามจะจูบเขาในคืนนั้นเพื่อโปรโมตผลงานที่จะออกในเร็ว ๆ นี้

เมื่อวันที่ 17 ตุลาคม โรเซประกาศเปิดตัวซิงเกิลดังกล่าวบนสื่อสังคมของเธอก่อนเปิดตัววันเดียว มีการเปิดเผยภาพศิลปะประกอบพร้อมกับการประกาศ โดยมีรูปถ่ายขาวดำโทนสีชมพูของมาร์สอยู่หลังชุดกลอง และโรเซนอนอยู่หน้าชุดกลองโดยสวมแจ็กเก็ตหนังสีดำและกระโปรง ข่าวการเปิดตัวมาถึงไม่กี่สัปดาห์หลังการประกาศเปิดตัวโรซี อัลบั้มสตูดิโอของโรเซ ซึ่งมีกำหนดวางจำหน่ายในวันที่ 6 ธันวาคม ค.ศ. 2024

 อ้างอิง 

หมวดหมู่:ซิงเกิลอันดับ 1 ในประเทศสิงคโปร์
หมวดหมู่:ซิงเกิลอันดับ 1 ในประเทศนิวซีแลนด์
หมวดหมู่:ซิงเกิลอันดับ 1 ในประเทศมาเลเซีย
หมวดหมู่:ซิงเกิลอันดับ 1 ในประเทศอิสราเอล
หมวดหมู่:ซิงเกิลอันดับ 1 ในประเทศออสเตรเลีย
หมวดหมู่:เพลงที่ประพันธ์คำร้องโดยบรูโน มาส์
หมวดหมู่:เพลงป็อปร็อกอเมริกัน
หมวดหมู่:เพลงของบรูโน มาส์
หมวดหมู่:ซิงเกิลในสังกัดแอตแลนติกเรเคิดส์
หมวดหมู่:เพลงในปี พ.ศ. 2567
หมวดหมู่:ซิงเกิลในปี พ.ศ. 2567